CELEX: 62011CN0456
Language: da
Date: 2011-09-02 00:00:00
Title: Sag C-456/11: Anmodning om præjudiciel afgørelse indgivet af Landgericht Bremen (Tyskland) den 2. september 2011 — Gothaer Allgemeine Versicherung AG, ERGO Versicherung AG, Versicherungskammer Bayern-Versicherungsanstalt des öffentlichen Rechts, Nürnberger Allgemeine Versicherungs-AG, Krones AG mod Samskip GmbH

12.11.2011   
            
            
               DA
            
            
               Den Europæiske Unions Tidende
            
            
               C 331/12
            
         Anmodning om præjudiciel afgørelse indgivet af Landgericht Bremen (Tyskland) den 2. september 2011 — Gothaer Allgemeine Versicherung AG, ERGO Versicherung AG, Versicherungskammer Bayern-Versicherungsanstalt des öffentlichen Rechts, Nürnberger Allgemeine Versicherungs-AG, Krones AG mod Samskip GmbH
   (Sag C-456/11)
   2011/C 331/20
   Processprog: tysk
   
      Den forelæggende ret
   
   Landgericht Bremen
   
      Parter i hovedsagen
   
   
      Sagsøger: Gothaer Allgemeine Versicherung AG, ERGO Versicherung AG, Versicherungskammer Bayern-Versicherungsanstalt des öffentlichen Rechts, Nürnberger Allgemeine Versicherungs AG, Krones AG
   
      Sagsøgt: Samskip GmbH
   
      Præjudicielle spørgsmål
   
   
               1)
            
            
               Skal artikel 32 og 33 i forordning (EF) nr. 44/2001 (1) fortolkes således, at begrebet »retsafgørelse« principielt også omfatter sådanne afgørelser, der udelukkende vedrører konstateringen af, at de processuelle betingelser for at antage sagen til realitetsbehandling ikke er opfyldt (såkaldte »Prozessurteile« (afvisningsdomme))?
            
         
               2)
            
            
               Skal artikel 32 og 33 i forordning (EF) nr. 44/2001 fortolkes således, at begrebet »retsafgørelse« også omfatter en dom, som afslutter sagens behandling ved den pågældende retsinstans, og med hvilken den internationale kompetence benægtes på grund af en værnetingsaftale?
            
         
               3)
            
            
               Skal artikel 32 og 33 i forordning (EF) nr. 44/2001 ud fra Domstolens retspraksis vedrørende retsvirkningsprincippet (Domstolens dom af 4.2.1988, sag 145/86 [Hoffmann mod Krieg, Sml. s. 645]) fortolkes således, at enhver medlemsstat skal anerkende afgørelser truffet af en ret i en anden medlemsstat om gyldigheden af en værnetingsaftale, som parterne har indgået, når konstateringen af værnetingsaftalens gyldighed ifølge den nationale lovgivning, der gælder for den første ret, har fået retskraft, selv i tilfælde af, at afgørelsen herom er en del af en afvisningsdom?
            
         
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT L 12, s. 1).